CELEX: 31983D0640
Language: el
Date: 1983-12-12 00:00:00
Title: 83/640/ΕΟΚ: Απόφαση του Συμβουλίου της 12ης Δεκεμβρίου 1983 για την έγκριση των εξαιρέσεων που προβλέπει η Ιταλία από ορισμένες διατάξεις της οδηγίας 77/93/ΕΟΚ για τα γεώμηλα προς σπορά καταγωγής Πολωνίας

Avis juridique important

|

31983D0640

83/640/ΕΟΚ: Απόφαση του Συμβουλίου της 12ης Δεκεμβρίου 1983 για την έγκριση των εξαιρέσεων που προβλέπει η Ιταλία από ορισμένες διατάξεις της οδηγίας 77/93/ΕΟΚ για τα γεώμηλα προς σπορά καταγωγής Πολωνίας  

Επίσημη Εφημερίδα αριθ. L 358 της 22/12/1983 σ. 0034 - 0035

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 12ης Δεκεμβρίου 1983  για την έγκριση των εξαιρέσεων που προβλέπει η Ιταλία από ορισμένες διατάξεις της οδηγίας 77/93/ΕΟΚ για τα γεώμηλα προς σπορά καταγωγής Πολωνίας  (83/640/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη επιβλαβών οργανισμών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 81/7/ΕΟΚ (2), και ιδίως το άρθρο 14 παράγραφος 2,  την πρόταση της Επιτροπής,  Εκτιμώντας:  ότι, δυνάμει της οδηγίας 77/93/ΕΟΚ, οι κόνδυλοι γεωμήλων καταγωγής τρίτων χωρών όπου έχει εμφανιστεί ο potato spindle tuber viroid μπορούν κατά κανόνα να εισαχθούν στην Κοινότητα μόνο αν τους έχει αφαιρεθεί η βλαστική τους ικανότητα, επειδή υπάρχει κίδυνος να εισαχθεί ο potato spindle tuber virus και εφόσον - αν το Corynebacterium sepedonicum έχει εμφανιστεί στη χώρα καταγωγής- έχουν τηρηθεί στη χώρα καταγωγής διατάξεις ισοδύναμες με τις κοινοτικές διατάξεις, όσον αφορά την καταπολέμηση αυτού του επιβλαβούς οργανισμού·  ότι, όμως, το άρθρο 14 παράγραφος 1 στοιχείο γ) iii) της προαναφερόμενης οδηγίας επιτρέπει στα κράτη μέλη την πρόβλεψη εξαιρέσεων, όσον αφορά την προϋπόθεση αφαιρέσεως της βλαστικής ικανότητας, στο μέτρο που δεν υπάρχει κίνδυνος μεταδόσεως των επιβλαβών οργανισμών και εφόσον οι παρεκκλίσεις αυτές υπόκεινται σε έγκριση σύμφωνα με την παράγραφο 2 του εν λόγω άρθρου 14·  ότι στην Ιταλία αποτελούσε καθιερωμένη πρακτική η καλλιέργεια γεωμήλων των ποικιλιών Majestic και Sieglinde· ότι ένα μέρος του ανεφοδιασμού σε γεώμηλα προς σπορά της ποικιλίας αυτής εξασφαλίστηκε με εισαγωγές από την Πολωνία·  ότι η Ιταλία δήλωσε την πρόθεσή της να προβλέψει τις προαναφερόμενες εξαιρέσεις όσον αφορά τα γεώμηλα προς σπορά καταγωγής Πολωνίας·  ότι είναι γνωστό ότι στην Πολωνία έχουν παρουσιαστεί κρούσματα του potato spindle tuber virus και του Corynebacterium sepedonicum·  ότι η Πολωνία ανέλαβε την εφαρμογή ενός προγράμματος εξάλειψης αυτών των επιβλαβών οργανισμών· ότι το πρόγραμμα αυτό δεν έδωσε ακόμη αποτελέσματα·  ότι οι πρόσφατες πληροφορίες που έδωσε η Πολωνία επιτρέπουν να υποθέσουμε ότι το πρόγραμμα αυτό μπορεί σύντομα να αποδειχτεί αποτελεσματικό τουλάχιστο σε άλλα μέρη της Πολωνίας εκτός από τα βοεβοδάτα Bydgoszz και Pila· ότι, ιδιαίτερα, δεν έχει προς το παρόν διαπιστωθεί ότι υπάρχουν στοιχεία που εμποδίζουν να θεωρήσουμε τις διατάξεις που εφαρμόζονται ισοδύναμες με τις κοινοτικές διατάξεις, όσο αφορά την καταπολέμηση του Corynebacterium sepedonicum·  ότι μπορεί, επομένως, να διαπιστωθεί ότι δεν υπάρχει κανένας νέος κίνδυνος, έτσι ώστε μπορεί να επεκταθεί, στην περίπτωση της Πολωνίας, η εκτίμηση ότι υπάρχει κίνδυνος διάδοσης των επιβλαβών οργανισμών, όπως αναφέρεται στην απόφαση 81/974/ΕΟΚ της Επιτροπής (3), όσο αφορά τον Καναδά, εφόσον τηρηθούν μερικοί ειδικοί τεχνικοί όροι·  ότι πρέπει, ως εκ τούτου, να εγκριθούν οι εξαιρέσεις που προβλέπονται από την Ιταλία για την τρέχουσα περίοδο εμπορίας γεωμήλων προς σπορά, εφόσον θα συνοδεύονται από τους προαναφερόμενους ειδικούς τεχνικούς όρους και με την επιφύλαξη της οδηγίας 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση (4), όπως τροποποιήθηκε τελευταία από την οδηγία 81/561/ΕΟΚ (5).  ότι δεν θα μπορέσει όμως να αντιμετωπιστεί το ενδεχόμενο περαιτέρω παράτασης παρά μόνο αν διαπιστωθεί, με διεξοδικές τεχνικές εξετάσεις που θα πραγματοποιηθούν στην Πολωνία, ότι η φυτοϋγειονομική κατάσταση, όσον αφορά τα γεώμηλα που καλλιεργούνται στην Πολωνία, επιβεβαιώνει τα ανωτέρω  ότι η Μόνιμη Φυτοϋγειονομική Επιτροπή δεν διατύπωσε γνώμη μέσα στην προθεσμία που έθεσε ο πρόεδρός της,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνονται, υπό τους όρους που καθορίζονται στην παράγραφο 2 και με την επιφύλαξη της οδηγίας 66/403/ΕΟΚ, οι εξαιρέσεις που προβλέπει η Ιταλία σύμφωνα με το άρθρο 14 παράγραφος 1 στοιχείο γ) iii) της οδηγίας 77/93/ΕΟΚ και σε σχέση με το παράρτημα IV μέρος Α σημείο 24 τρίτη περίπτωση της εν λόγω οδηγίας, στο άρθρο 5 παράγραφος 1 και στο άρθρο 12 παράγραφος 1 στοιχείο α) τρίτη περίπτωση της ίδιας οδηγίας, όσον αφορά τις απαιτήσεις που αναφέρονται στο παράρτημα IV μέρος Α σημείο 25, για τα γεώμηλα προς σπορά των ποικιλιών Majestic και Sieglinde, καταγωγής Πολωνίας, εκτός από τα βοεβοδάτα Bydgoszcz και Pila.  2. Για τους σκοπούς της παραγράφου 1, εφαρμόζονται οι ακόλουθοι όροι:  α) τα γεώμηλα προς σπορά πρέπει να προέρχονται απευθείας από γεώμηλα προς σπορά της κατηγορίας «Super-Elite» ή προηγούμενης κατηγορίας, που έχουν παραχθεί σε εγκαταστάσεις εγκεκριμένες για την παραγωγή γεωμήλων προς σπορά της κατηγορίας «Super-Elite» και είναι επίσημες εγκαταστάσεις ή επίσημα καθορισμένες και ελεγμένες για το σκοπό αυτό·  β) τα γεώμηλα προς σπορά να έχουν παραχθεί σε κρατικές εγκαταστάσεις ή σε «κλειστές ζώνες» («Strefy zamknite»)·  γ) τα γεώμηλα προς σπορά να είναι επίσημα πιστοποιημένα ως γεώμηλα προς σπορά και να πληρούν τουλάχιστο τις προϋποθέσεις που καθορίζονται για την κατηγορία «Elite»·  δ) λαμβάνεται επίσημα δείγμα από κάθε παρτίδα που αποτελείται από προϊόντα ενός μόνον παραγωγού και προορίζεται για την Ιταλία. Τα δείγματα αυτά αντιπροσωπεύουν το 1 % περίπου των κονδύλων της παρτίδας ανά 1 000 κονδύλους. Εξετάζονται σε επίσημα εργαστήρια για να διαπιστωθεί η πιθανή παρουσία potato spindle tuber virus ή Corynebacterium sepedonicum. Οι εξετάσεις αυτές πραγματοποιούνται σύμφωνα με τις ακόλουθες μεθόδους·  - όσον αφορά το potato spindle tuber virus, σύμφωνα με τη μέθοδο «Page», μετά από πέρασμα του υλικού από φυτά τομάτας, και  - όσον αφορά το Corynebacterium sepedonicum, σύμφωνα με τη μέθοδο «IF-Angers»·  ε) το φυτοϋγειονομικό πιστοποιητικό συμπληρώνεται μετά την επιβεβαίωση ότι δεν διαπιστώθηκε η παρουσία του potato spindle tuber virus ή του Corynebacterium sepedonicum κατά τις εξετάσεις που αναφέρονται στο στοιχείο δ). Αναφέρει επίσης ότι τηρήθηκαν οι όροι που αναφέρονται στα στοιχεία α) έως δ), καθώς και την ονομασία του οργανισμού που ορίζεται στο στοιχείο α) και του τομέα που αναφέρεται στο στοιχείο β)·  στ) στην Ιταλία λαμβάνεται επίσημα αντιπροσωπευτικό δείγμα με δειγματοληψία, από τις παρτίδες που εισάγονται δυνάμει της παρούσας απόφασης, για να γίνουν οι επίσημες εξετάσεις που ορίζονται στο στοιχείο δ)· δείγματα τίθενται στη διάθεση των άλλων κρατών μελών. Οι παρτίδες παραμένουν υπό επίσημο έλεγχο και δεν μπορούν να τεθούν σε εμπορία ή να χρησιμοποιηθούν μέχρις ότου πιστοποιηθεί ότι δεν διαπιστώθηκε κατά τις εξετάσεις η παρουσία του patato spindle tuber virus ή του Corynebacterium sepedonicum. Το σύνολο των εισαγομένων παρτίδων δεν πρέπει να υπερβαίνει ποσότητα που είναι επαρκής για τις προαναφερόμενες εξετάσεις, αφού ληφθούν υπόψη τα διαθέσιμα γι' αυτές μέσα·  ζ) τα γεώμηλα προς σπορά που λαμβάνονται από γεώμηλα προς σπορά, εισαχθέντα δυνάμει της παρούσας απόφασης, δεν είναι πιστοποιημένα ως «γεώμηλα προς σπορά» και χρησιμοποιούνται μόνο στην Ιταλία ως γεώμηλα προς κατανάλωση·  η) τα κτίρια, τα δοχεία, τα υλικά συσκευασίας, τα οχήματα, τα εργαλεία διακίνησης, διαλογής ή προετοιμασίας, που ήλθαν σε επαφή με τα εισαχθέντα δυνάμει της παρούσας απάφασης γεώμηλα, έχουν τουλάχιστο καθαριστεί και απολυμανθεί προτού έλθουν σε επαφή με άλλα γεώμηλα.  Άρθρο 2  Η Ιταλία υποβάλλει στην Επιτροπή και στα άλλα κράτη μέλη πριν από την 1η Ιουνίου 1984 λεπτομερή τεχνική έκθεση για τις επίσημες εξετάσεις που αναφέρονται στο άρθρο 1 παράγραφος 2 στοιχείο στ).  Άρθρο 3  Η έγκριση που δίδεται στο άρθρο 1 λήγει στις 31 Ιανουαρίου 1984. Ανακαλείται πριν την ημερομηνία αυτή, εφόσον διαπιστωθεί ότι δεν είναι επαρκείς οι όροι που καθορίζονται στο άρθρο 1 παράγραφος 2 για την πρόληψη της εισαγωγής των επιβλαβών οργανισμών που προαναφέρονται, ή ότι δεν τηρούνται.  Άρθρο 4  Η παρούσα απόφαση απευθύνεται στην Ιταλική Δημοκρατία.  Βρυξέλλες, 12 Δεκεμβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 14 της 16. 1. 1981, σ. 23.  (3) ΕΕ αριθ. L 355 της 10. 12. 1981, σ. 60.  (4) ΕΕ αριθ. 125 της 11. 7. 1966, σ. 2320/66.  (5) ΕΕ αριθ. L 203 της 23. 7. 1981, σ. 52.